
1. ASJAOLUD JA MENETLUSE KÄIK
	03.12.2018 ehitisregistri elektroonilisse keskkonda läbivaatamiseks laekus 3. Roheline tn 9  kinnistule sõidukite teeninduse ajutise moodulhoone püstitamiseks ehitusloa taotlus koos ehitusprojektiga (töö nr T02-11- 2018, projekteerija Edepol OÜ). 

04.12.2018 ehitusloa eelnõu nr 1812271/30674 on genereeritud, menetluse nr 155857 ning  suunatud pädevatele asutusele kooskõlastamiseks ning arvamuse avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda oli tagastatud puuduste kõrvaldamiseks.

28.05.2019 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt tagastatud. 

28.05.2019 kõik kaasatud isikud kooskõlastasid ehitusloa eelnõu.

Järelevalve osakond kooskõlastas tingimisi märkusega: „Kasutusloa taotlusega esitada tööprojekt hoone elektrivarustuse kohta“.
Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „ehitusluba“, millel ehitusseadustiku § 61 lg 2 kohaselt on õiguslik tähendus.

Ajutise teenindushoone rajamisega ei kavandata tegevusi, mis kuuluksid keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud olulise keskkonnamõjuga tegevuste loetellu. Keskkonnamõju hindamise vajalikkust tuleb kaaluda ja anda eelhinnang seaduse § 6 lõikes 2 nimetatud ja Vabariigi Valitsuse 29. augusti 2005 määruses nr 224 “Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu” sätestatud tegevuste puhul.
Keskkonnamõju hindamise eelhinnangu põhjal ei ole ehitusprojekti koostamisel keskkonnamõju hindamise läbiviimine vajalik järgmistel põhjustel:
Püstitatav hoone on kergrajatis - moodulhoone, valmistajatehase poolt komplekteeritud ning kohapeal kiirpaigaldatav. Hoone püstitamine ei põhjusta olemasoleva keskkonnaseisundi või looduslike alade kahjustumist ega reostamist. Hoonesse on kavandatud autoklaasidega seotud teenuste pakkumine – autoklaaside müük ja paigaldus. Kavandatavate tegevustega ei kaasne keskkonna või looduslike alade kahjustumist, sh vee, pinnase, õhu saastatust, olulist jäätmetekke või mürataseme suurenemist. 
Hoone on planeeritud ajutise ehitisena, kasutusajaga 5 aastat.


	


Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 3 lõike 4 kohaselt ajutine ehitis on lühemaks kui viieaastaseks kasutamiseks mõeldud ehitis, mis lammutatakse selle ajavahemiku möödumisel.
2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.4. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks ning ehitusprojekti ekspertiisi tegemine.
2.5. Keskkonnamõju hindamise ja keskkonnajuhtimissüsteemi seaduse § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
3. OTSUS
3.1. Anda ehitusluba  3. Roheline tn 9  kinnistule sõidukite teeninduse ajutise moodulhoone rajamiseks  vastavalt ehitusprojektile (töö nr T02-11- 2018, projekteerija Edepol OÜ). 
3.2. Jätta algatamata 3. Roheline tn 9  teeninduse ajutise moodulhoone rajamise keskkonnamõju hindamist.
3.3. KÕRVALTINGIMUS: Kohustada ehitustööde tellijat: „Kasutusloa taotlusega esitada tööprojekt hoone elektrivarustuse kohta“.
4. RAKENDUSSÄTTED
4.1. Korraldus jõustub teatavaks tegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või

       esitada kaebuse Tartu Halduskohtu Jõhvi kohtumajale halduskohtumenetluse seadustikus

       sätestatud korras 30 päeva jooksul arvates korralduse teatavakstegemisest.  

